CELEX: 62019CA0516
Language: ro
Date: 2020-09-24 00:00:00
Title: Cauza C-516/19: Hotărârea Curții (Camera a zecea) din 24 septembrie 2020 (cerere de decizie preliminară formulată de Verwaltungsgericht Berlin – Germania) – NMI Technologietransfer GmbH/EuroNorm GmbH [„Trimitere preliminară – Ajutoare de stat – Articolele 107 și 108 TFUE – Regulamentul (UE) nr. 651/2014 – Exceptarea anumitor categorii de ajutoare compatibile cu piața internă – Anexa I – Întreprinderi mici și mijlocii (IMM) – Definiție – Criteriul independenței – Articolul 3 alineatul (1) – Întreprindere autonomă – Articolul 3 alineatul (4) – Excludere – Control indirect de 25 % din capital sau din drepturile de vot exercitat de organisme publice – Noțiunile „control” și „organisme publice”]

23.11.2020   
            
            
               RO
            
            
               Jurnalul Oficial al Uniunii Europene
            
            
               C 399/19
            
         
      Hotărârea Curții (Camera a zecea) din 24 septembrie 2020 (cerere de decizie preliminară formulată de Verwaltungsgericht Berlin – Germania) – NMI Technologietransfer GmbH/EuroNorm GmbH
      (Cauza C-516/19) (1)
      
      („Trimitere preliminară - Ajutoare de stat - Articolele 107 și 108 TFUE - Regulamentul (UE) nr. 651/2014 - Exceptarea anumitor categorii de ajutoare compatibile cu piața internă - Anexa I - Întreprinderi mici și mijlocii (IMM) - Definiție - Criteriul independenței - Articolul 3 alineatul (1) - Întreprindere autonomă - Articolul 3 alineatul (4) - Excludere - Control indirect de 25 % din capital sau din drepturile de vot exercitat de organisme publice - Noțiunile „control” și „organisme publice”)
      (2020/C 399/26)
      Limba de procedură: germana
      
         Instanța de trimitere
      
      Verwaltungsgericht Berlin
      
         Părțile din procedura principală
      
      
         Reclamantă: NMI Technologietransfer GmbH
      
         Pârâtă: EuroNorm GmbH
      
         Dispozitivul
      
      Articolul 3 alineatul (4) din anexa I la Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 [TFUE] trebuie interpretat în sensul că nu se opune unei reglementări naționale care exclude posibilitatea ca o întreprindere să fie considerată întreprindere mică și mijlocie (IMM) din moment ce organul întreprinderii care deține cea mai mare parte a capitalului, deși nu este autorizat să asigure gestionarea sa cotidiană, este compus în majoritate de membri ce reprezintă organisme publice, în sensul acestei dispoziții, astfel încât, ca urmare a acestei unice împrejurări, aceștia exercită solidar un control indirect, în sensul dispoziției menționate, asupra primei întreprinderi, cu condiția ca:
      
                  —
               
               
                  pe de o parte, noțiunea de „organism public” care figurează în această dispoziție să aibă vocația să includă entități cum sunt universități și instituții de învățământ superior, precum și o cameră de comerț și industrie, în cazul în care aceste entități sunt constituite pentru a îndeplini în mod specific necesități de interes general, au personalitate juridică și sunt fie finanțate în cea mai mare parte, fie controlate direct sau indirect de stat, de colectivități teritoriale ori de alte organisme publice, fără a fi relevant în această privință dacă persoanele numite la propunerea entităților respective se întrunesc cu titlu voluntar în cadrul întreprinderii în cauză, din moment ce ele au fost propuse și numite tocmai în calitatea lor de membri ai acestora și
               
            
                  —
               
               
                  pe de altă parte, în vederea stabilirii existenței unui atare control, să fie suficient ca asemenea organisme publice să dețină solidar, fie și indirect, cel puțin 25 % din capitalul sau din drepturile de vot ale întreprinderii în cauză, în conformitate cu statutul întreprinderii care exercită controlul direct asupra acesteia, fără a fi necesar să se examineze, în plus, dacă aceste organisme sunt în măsură să influențeze și să coordoneze exercitarea efectivă de către reprezentanții lor a drepturilor lor de vot sau dacă acești reprezentanți țin efectiv seama de interesele organismelor respective.
               
            
         (1)  JO C 328, 30.9.2019.